ข้อบังคับคณะกรรมการการนิคมอุตสาหกรรมแห่งประเทศไทยข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์วิธีการ และเงื่อนไขในการจัดสรรที่ดินในเขตพื้นที่ที่ประกาศเป็นนิคมอุตสาหกรรมพ.ศ. ๒๕๕๓ โดยที่เป็นการสมควรปรับปรุงข้อบังคับการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการจัดสรรที่ดินเพื่อให้เป็นนิคมอุตสาหกรรมอาศัยอำนาจตามความในมาตรา ๒๓ (๑) และมาตรา ๓๙/๑แห่งพระราชบัญญัติการนิคมอุตสาหกรรมแห่งประเทศไทย พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการนิคมอุตสาหกรรมแห่งประเทศไทย (ฉบับที่ ๔)พ.ศ. ๒๕๕๐ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการการนิคมอุตสาหกรรมแห่งประเทศไทย จึงออกข้อบังคับไว้ ดังต่อไปนี้ข้อ ๑ ข้อบังคับนี้เรียกว่า ข้อบังคับคณะกรรมการการนิคมอุตสาหกรรมแห่งประเทศไทยว่าด้วยหลักเกณฑ์ วิธีการและเงื่อนไขในการจัดสรรที่ดินในเขตพื้นที่ที่ประกาศเป็นนิคมอุตสาหกรรม พ.ศ. ๒๕๕๓ข้อ ๒[๑]ข้อบังคับนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกข้อบังคับการนิคมอุตสาหกรรมแห่งประเทศไทยว่าด้วยหลักเกณฑ์ วิธีการ และเงื่อนไขในการจัดสรรที่ดินเพื่อให้เป็นนิคมอุตสาหกรรมพ.ศ. ๒๕๔๘ข้อ ๔ ในข้อบังคับนี้การจัดสรรที่ดินในนิคมอุตสาหกรรมหมายความว่าการจำหน่ายที่ดินแปลงเดียวหรือที่ได้แบ่งเป็นแปลงย่อยไม่ว่าจะเป็นการแบ่งจากที่ดินแปลงเดียวหรือแบ่งจากที่ดินหลายแปลงที่มีพื้นที่ติดต่อกันภายในแนวเขตพื้นที่ที่ประกาศเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยโดยได้รับทรัพย์สินหรือประโยชน์เป็นค่าตอบแทน ทั้งนี้ต้องเป็นการจำหน่ายไปเพื่อเป็นที่ประกอบอุตสาหกรรม การบริการ พาณิชยกรรมหรือกิจการอื่นที่เป็นประโยชน์หรือเกี่ยวเนื่องกับการประกอบอุตสาหกรรม การบริการหรือพาณิชยกรรมสิทธิในที่ดิน หมายความว่ากรรมสิทธิ์ที่ดิน และให้หมายความรวมถึงสิทธิครอบครองด้วยพื้นที่สาธารณูปโภค หมายความว่าที่ดินอันเป็นที่ตั้งของระบบสาธารณูปโภค และสิ่งอำนวยความสะดวกต่าง ๆ เช่น ระบบถนนระบบไฟฟ้า ระบบประปา ระบบบำบัดน้ำเสีย ระบบระบายน้ำ เป็นต้นบริการอื่น หมายความว่าการให้บริการหรือสิ่งอำนวยความสะดวกอื่นนอกเหนือจากสิ่งอำนวยความสะดวกที่จำเป็นต้องจัดให้มีในโครงการจัดสรรที่ดินที่กำหนดไว้ในโครงการที่ขออนุญาตจัดสรรที่ดินตามข้อบังคับนี้ใบอนุญาต หมายความว่าใบอนุญาตให้ทำการจัดสรรที่ดินในนิคมอุตสาหกรรมหนังสืออนุญาต หมายความว่าหนังสืออนุญาตให้ทำการจัดสรรที่ดินหรือหนังสืออนุญาตให้ทำการแก้ไขเปลี่ยนแปลงแผนผังโครงการและวิธีการจัดสรรที่ดินในนิคมอุตสาหกรรมและให้หมายความรวมถึงหนังสืออนุญาตให้ก่อภาระผูกพันแก่ที่ดินที่ได้รับอนุญาตให้จัดสรรด้วยผู้ขอจัดสรรที่ดิน หมายความว่าเอกชนหรือหน่วยงานอื่นของรัฐที่ประสงค์จะจัดสรรที่ดินในเขตพื้นที่ที่ประกาศเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยผู้จัดสรรที่ดิน หมายความว่าผู้ได้รับใบอนุญาตให้ทำการจัดสรรที่ดินในเขตพื้นที่ที่ประกาศเป็นนิคมอุตสาหกรรมและให้หมายความรวมถึงผู้รับโอนใบอนุญาตและผู้รับโอนสิทธิในที่ดินจากผู้จัดสรรที่ดินคนก่อนด้วยผู้ซื้อที่ดินจัดสรร หมายความว่าผู้ทำสัญญากับผู้จัดสรรที่ดินเพื่อให้ได้มาซึ่งที่ดินจัดสรรและให้หมายความรวมถึงผู้รับโอนสิทธิในที่ดินคนต่อๆ ไปด้วยพนักงานเจ้าหน้าที่ หมายความว่าเจ้าพนักงานที่ดินซึ่งเป็นผู้ปฏิบัติการในการจดทะเบียนสิทธิและนิติกรรมตามประมวลกฎหมายที่ดินข้อ ๕ ให้ผู้ว่าการรักษาการตามข้อบังคับนี้และให้มีอำนาจออกระเบียบหรือประกาศเพื่อปฏิบัติการตามข้อบังคับนี้หมวด๑การกำกับดูแลการจัดสรรที่ดินในนิคมอุตสาหกรรม ข้อ ๖ ให้ กนอ. กำกับ ดูแลการจัดสรรที่ดินในนิคมอุตสาหกรรมให้เป็นไปตามข้อบังคับนี้และกฎหมายอื่นใดที่เกี่ยวข้องรวมทั้งให้มีอำนาจหน้าที่ดังต่อไปนี้(๑) พิจารณาคำขออนุญาต การออกใบอนุญาตการโอนใบอนุญาตหรือเพิกถอนการโอนใบอนุญาตให้ทำการจัดสรรที่ดินในนิคมอุตสาหกรรม(๒) ตรวจสอบการจัดสรรที่ดินในนิคมอุตสาหกรรมให้เป็นไปตามแผนผังโครงการและวิธีการที่ได้รับอนุญาต(๓) พิจารณาการขออนุญาตแก้ไขเปลี่ยนแปลงแผนผังโครงการและวิธีการจัดสรรที่ดินในนิคมอุตสาหกรรมการขออนุญาตก่อภาระผูกพันแก่ที่ดินที่ได้รับอนุญาตให้ทำการจัดสรร(๔) เรียกหรือเชิญให้บุคคลใดมาให้ข้อเท็จจริงคำอธิบาย ความเห็นแนะนำทางวิชาการหรือส่งเอกสารหรือข้อมูลการจัดสรรที่ดินในนิคมอุตสาหกรรมหรือกิจการอื่นที่เกี่ยวเนื่องกับการจัดสรรที่ดินในนิคมอุตสาหกรรมตามที่เห็นสมควรหมวด๒การขออนุญาตและการอนุญาตให้ทำการจัดสรรที่ดินในนิคมอุตสาหกรรม ข้อ ๗ ห้ามมิให้ผู้ใดทำการจัดสรรที่ดินในนิคมอุตสาหกรรมเว้นแต่ได้รับอนุญาตจากผู้ว่าการหรือผู้ซึ่งผู้ว่าการมอบหมายข้อ ๘ ผู้ใดประสงค์จะขออนุญาตทำการจัดสรรที่ดินในนิคมอุตสาหกรรมให้ยื่นคำขออนุญาตทำการจัดสรรที่ดินต่อกนอ. พร้อมหลักฐานและรายละเอียดเท่าที่จำเป็นแก่กรณีการขอจัดสรรที่ดิน ดังต่อไปนี้(๑)สำเนาโฉนดที่ดินหรือสำเนาหนังสือรับรองการทำประโยชน์ที่มีชื่อผู้ขอจัดสรรที่ดินเป็นผู้มีสิทธิในที่ดินและต้องเป็นที่ดินที่อยู่ภายในแนวเขตพื้นที่ที่ประกาศเป็นนิคมอุตสาหกรรมตามกฎหมายว่าด้วยการนิคมอุตสาหกรรมแห่งประเทศไทยแล้วโดยที่ดินนั้นต้องปลอดจากบุริมสิทธิใด ๆ เว้นแต่บุริมสิทธิในมูลซื้อขายอสังหาริมทรัพย์(๒)ในกรณีที่ที่ดินที่ขอทำการจัดสรรที่ดินมีบุริมสิทธิในมูลซื้อขายอสังหาริมทรัพย์หรือภาระการจำนองให้แสดงการบันทึกความยินยอมให้ทำการจัดสรรที่ดินของผู้ทรงบุริมสิทธิหรือผู้รับจำนองและจำนวนเงินที่ผู้ทรงบุริมสิทธิหรือผู้รับจำนองจะได้รับชำระหนี้จากที่ดินแปลงย่อยแต่ละแปลงและต้องระบุด้วยว่าที่ดินเป็นพื้นที่สาธารณูปโภคหรือที่ดินที่ใช้เพื่อบริการอื่นไม่ต้องรับภาระหนี้บุริมสิทธิหรือจำนองดังกล่าว(๓) แผนผังแสดงจำนวนที่ดินแปลงย่อยที่จะขอจัดสรรและเนื้อที่โดยประมาณของที่ดินแปลงย่อยแต่ละแปลง(๔) โครงการปรับปรุงที่ดินที่ขอจัดสรรการจัดให้มีระบบสาธารณูปโภคและสิ่งอำนวยความสะดวกในการดำเนินงานของผู้ประกอบกิจการหรือผู้ใช้ที่ดินในนิคมอุตสาหกรรมรวมทั้งบริการอื่นตลอดจนการปรับปรุงอื่นตามความเหมาะสมกับลักษณะและขนาดของนิคมอุตสาหกรรมและสภาพของท้องถิ่น โดยแสดงแผนผัง รายละเอียดและรายการก่อสร้างประมาณการค่าก่อสร้าง และกำหนดเวลาที่จะจัดทำให้แล้วเสร็จในกรณีที่ได้มีการปรับปรุงที่ดินที่ขอจัดสรรหรือได้จัดทำระบบสาธารณูปโภคและสิ่งอำนวยความสะดวกหรือบริการอื่นแล้วเสร็จทั้งหมดหรือบางส่วนก่อนขอทำการจัดสรรที่ดินให้แสดงแผนผังรายละเอียดและรายการก่อสร้างที่ได้จัดทำแล้วเสร็จนั้นด้วยแผนผังของระบบสาธารณูปโภค สิ่งอำนวยความสะดวกและบริการอื่นที่จะจัดให้มีทุกรายการจะต้องแสดงรายละเอียดของสิ่งที่ปรากฏอยู่ในสภาพปัจจุบันและสภาพหลังจากการปรับปรุงพัฒนาแล้ว ทั้งนี้รายละเอียดของสิ่งที่ต้องแสดงในแผนผังแต่ละรายการให้เป็นไปตามที่ กนอ. กำหนดโดยให้มุมด้านล่างข้างขวาของกระดาษแผนผังจะต้องแสดงดัชนีแผนผังที่ต่อกัน (ในกรณีที่ต้องแสดงแผนผังเกินกว่า๑ แผ่น) ชื่อโครงการ ที่ตั้งของที่ดิน ชื่อและที่ตั้งของสำนักงานจัดสรรที่ดินชื่อและลายมือชื่อของผู้ออกแบบและวิศวกรผู้คำนวณระบบต่าง ๆพร้อมทั้งเลขทะเบียนใบอนุญาตให้ประกอบวิชาชีพตามกฎหมายว่าด้วยวิชาชีพวิศวกรรมและหรือสถาปัตยกรรมด้วย(๕) แผนงาน โครงการและการบำรุงรักษาสาธารณูปโภคและสิ่งอำนวยความสะดวก(๖)วิธีการจำหน่ายที่ดินจัดสรรและการชำระราคาหรือค่าตอบแทน(๗) ภาระผูกพันต่าง ๆที่บุคคลอื่นมีส่วนได้เสียเกี่ยวกับที่ดินที่ขอจัดสรรนั้น(๘) ที่ตั้งสำนักงานของผู้ขอจัดสรรที่ดิน(๙)หลักฐานการให้ความยินยอมหรือความเห็นชอบจากหน่วยงานต่าง ๆ ที่เกี่ยวข้องกับที่ดินที่จะขออนุญาตทำการจัดสรรข้อ ๙ เมื่อ กนอ. ได้รับคำขอตามข้อ ๘แล้วให้ตรวจสอบคำขอดังกล่าวหากเห็นว่าไม่ครบถ้วนให้แจ้งผู้ขอจัดสรรที่ดินดำเนินการส่งหลักฐานและรายละเอียดเพิ่มเติมให้ครบถ้วนภายในสิบห้าวันนับแต่วันที่ได้รับแจ้งในกรณีผู้ขอจัดสรรที่ดินไม่ดำเนินการยื่นหลักฐานและรายละเอียดเพิ่มเติมภายในระยะเวลาที่กนอ. กำหนดหรือได้ยื่นหลักฐานและรายละเอียดเพิ่มเติมดังกล่าวภายในระยะเวลาที่กำหนดต่อ กนอ.แล้ว แต่หลักฐานและรายละเอียดนั้นยังไม่ครบถ้วน ให้ กนอ.สั่งไม่รับคำขออนุญาตทำการจัดสรรที่ดิน แล้วแจ้งคำสั่งดังกล่าวพร้อมส่งหลักฐานและรายละเอียดที่เกี่ยวข้องคืนให้แก่ผู้ขอจัดสรรที่ดินในกรณีที่ กนอ.ตรวจสอบแล้วเห็นว่าหลักฐานและรายละเอียดที่ยื่นพร้อมคำขออนุญาตตามวรรคหนึ่งหรือหลักฐานและรายละเอียดที่ยื่นเพิ่มเติมภายในระยะเวลาที่กำหนดตามวรรคสองครบถ้วนแล้วให้รับคำขออนุญาตทำการจัดสรรที่ดินและแจ้งให้ผู้ขอจัดสรรที่ดินทราบต่อไปข้อ ๑๐ เมื่อ กนอ.ได้มีคำสั่งรับคำขออนุญาตทำการจัดสรรที่ดินแล้ว ให้ กนอ.พิจารณาคำขอดังกล่าวให้แล้วเสร็จภายในห้าวันทำการนับแต่วันที่ได้มีคำสั่งรับคำขออนุญาตทำการจัดสรรที่ดินและหลักฐานและรายละเอียดประกอบที่ถูกต้องและครบถ้วนหากเห็นสมควรอนุญาตให้เสนอผู้ว่าการหรือผู้ซึ่งผู้ว่าการมอบหมายเพื่อพิจารณาเมื่อผู้ว่าการหรือผู้ซึ่งผู้ว่าการมอบหมายเห็นชอบอนุญาตให้จัดสรรที่ดินแล้ว ให้กนอ. ออกหนังสืออนุญาต พร้อมทั้งแจ้งผลการพิจารณาและจัดส่งสำเนาแผนผังโครงการ และวิธีการจัดสรรที่ดินในนิคมอุตสาหกรรมไปยังพนักงานเจ้าหน้าที่แห่งท้องที่ซึ่งที่ดินจัดสรรนั้นตั้งอยู่เพื่อใช้ประกอบการรังวัดแบ่งแยกโฉนดที่ดินต่อไปข้อ ๑๑ ให้ กนอ.ออกใบอนุญาตให้แก่ผู้ขอจัดสรรที่ดินเมื่อผู้ขอจัดสรรที่ดินได้ดำเนินการดังต่อไปนี้ครบถ้วนแล้ว(๑) รังวัดแบ่งแยกที่ดินที่ขอจัดสรรพร้อมออกโฉนดที่ดินตามแผนผังโครงการและวิธีการจัดสรรที่ดิน ทั้งนี้เฉพาะกรณีที่ต้องแบ่งแยกเป็นแปลงย่อยเพื่อจัดสรร(๒) ให้ที่ดินแปลงย่อยที่จัดเป็นระบบสาธารณูปโภคปลอดจากภาระผูกพันใด ๆ ทั้งสิ้น(๓) ปรับปรุงที่ดินและจัดให้มีระบบสาธารณูปโภคและสิ่งอำนวยความสะดวกอื่นๆ ตามแผนผังโครงการและวิธีจัดสรรที่ดินในนิคมอุตสาหกรรมหรือได้ดำเนินการจัดให้มีการค้ำประกันการจัดให้มีระบบสาธารณูปโภคและสิ่งอำนวยความสะดวกตามข้อ ๑๕ข้อ ๑๒ เมื่อได้ออกใบอนุญาตให้ผู้ใดทำการจัดสรรที่ดินแล้วให้ กนอ. ส่งสำเนาใบอนุญาตพร้อมทั้งแผนผังโครงการและวิธีการจัดสรรที่ดินที่อนุญาตไปยังพนักงานเจ้าหน้าที่แห่งท้องที่ซึ่งที่ดินจัดสรรนั้นตั้งอยู่เพื่อขอให้จดแจ้งในโฉนดที่ดินหรือหนังสือรับรองการทำประโยชน์ภายในสิบห้าวันนับแต่วันที่ได้รับอนุญาตว่าที่ดินนั้นอยู่ภายใต้การจัดสรรที่ดินรวมทั้งเมื่อได้ออกโฉนดที่ดินหรือหนังสือรับรองการทำประโยชน์ที่แบ่งแยกเป็นแปลงย่อยแล้วก็ขอให้จดแจ้งไว้ในโฉนดที่ดินหรือหนังสือรับรองการทำประโยชน์ที่แบ่งแยกนั้นด้วยข้อ ๑๓ กรณีที่ดินจัดสรรมีบุริมสิทธิในมูลซื้อขายอสังหาริมทรัพย์หรือการจำนองติดอยู่เมื่อได้ออกโฉนดที่ดินหรือหนังสือรับรองการทำประโยชน์ที่ดินแบ่งแยกเป็นแปลงย่อยแล้วผู้ขอจัดสรรที่ดินจะต้องนำโฉนดที่ดินหรือหนังสือรับรองการทำประโยชน์ไปดำเนินการให้พนักงานเจ้าหน้าที่จดแจ้งบุริมสิทธิหรือการจำนองนั้นในโฉนดที่ดินหรือหนังสือรับรองการทำประโยชน์ที่แบ่งแยกเป็นแปลงย่อยทุกฉบับพร้อมทั้งระบุจำนวนเงินที่ผู้ทรงบุริมสิทธิหรือผู้รับจำนองจะได้รับชำระหนี้จากที่ดินแปลงย่อยแต่ละแปลงในสารบัญสำหรับจดทะเบียนด้วยและให้ถือว่าที่ดินแปลงย่อยเป็นประกันหนี้บุริมสิทธิหรือหนี้จำนองตามจำนวนเงินที่ระบุไว้นั้นให้ที่ดินซึ่งเป็นพื้นที่สาธารณูปโภคปลอดจากบุริมสิทธิในมูลซื้อขายอสังหาริมทรัพย์และภาระการจำนองข้อ ๑๔ ถ้าผู้ขอจัดสรรที่ดินในนิคมอุตสาหกรรมประสงค์จะขอจัดสรรที่ดินเพิ่มเติมหรือขอแก้ไขเปลี่ยนแปลงแผนผังโครงการ หรือวิธีการจัดสรรที่ดินให้ยื่นคำขอพร้อมหลักฐานประกอบการพิจารณาต่อ กนอ.ทั้งนี้ ให้นำความตามข้อ ๘ ข้อ ๙ ข้อ ๑๐ ข้อ ๑๑ ข้อ ๑๒ และข้อ ๑๓มาใช้บังคับกับการดังกล่าวโดยอนุโลมหมวด๓การค้ำประกันการจัดให้มีระบบสาธารณูปโภคและสิ่งอำนวยความสะดวก ข้อ ๑๕ กรณีที่ผู้ว่าการหรือผู้ซึ่งผู้ว่าการมอบหมายเห็นสมควรอนุญาตให้ผู้ใดทำการจัดสรรที่ดินแล้วแต่ผู้ขอจัดสรรที่ดินยังมิได้จัดให้มีระบบสาธารณูปโภคและสิ่งอำนวยความสะดวกหรือบริการอื่นหรือการปรับปรุงที่ดินหรือดำเนินการยังไม่แล้วเสร็จตามแผนผังและโครงการผู้ขอจัดสรรที่ดินดังกล่าวต้องนำหลักประกันเป็นเงินสดหรือหนังสือค้ำประกันของธนาคารหรือสถาบันการเงินที่กนอ. เชื่อถือได้ตามจำนวนที่ กนอ. กำหนด มามอบไว้ต่อ กนอ.เพื่อค้ำประกันการจัดให้มีระบบสาธารณูปโภคและสิ่งอำนวยความสะดวกหรือบริการอื่นหรือการปรับปรุงที่ดิน หรือดำเนินการยังไม่แล้วเสร็จตามแผนผังและโครงการถ้าผู้ขอจัดสรรที่ดินไม่จัดให้มีระบบสาธารณูปโภคและสิ่งอำนวยความสะดวกหรือบริการอื่นหรือปรับปรุงที่ดินไม่แล้วเสร็จตามแผนผังโครงการ และกำหนดเวลาที่ได้รับอนุญาตไว้หรือมีกรณีที่เชื่อได้ว่าจะไม่แล้วเสร็จภายในกำหนดเวลาตามที่ได้รับอนุญาต ให้ กนอ.ใช้สิทธิริบหลักประกันหรือเรียกร้องให้ธนาคารหรือสถาบันการเงินผู้ค้ำประกันชำระเงินให้แก่กนอ. ตามจำนวนที่กำหนดไว้ในสัญญาค้ำประกันภายในเวลาที่กำหนด เพื่อที่ กนอ.จะได้ใช้เงินนั้นในการดำเนินการจัดให้มีสาธารณูปโภคสิ่งอำนวยความสะดวกหรือบริการอื่นหรือปรับปรุงที่ดินนั้นให้แล้วเสร็จตามแผนผังและโครงการที่ได้รับอนุญาตหมวด๔การก่อภาระผูกพันแก่ที่ดินในโครงการ ข้อ ๑๖ ห้ามมิให้ผู้จัดสรรที่ดินทำนิติกรรมกับบุคคลใดอันก่อให้เกิดภาระผูกพันใดๆ แก่ที่ดินที่ได้รับอนุญาตให้ทำการจัดสรรเว้นแต่ได้รับอนุญาตจากผู้ว่าการหรือผู้ซึ่งผู้ว่าการมอบหมายข้อ ๑๗ การขอทำนิติกรรมอันก่อให้เกิดภาระผูกพันแก่ที่ดินที่ได้รับอนุญาตให้ทำการจัดสรรต้องเป็นไปตามหลักเกณฑ์และวิธีการดังนี้(๑) เมื่อได้รับใบอนุญาตให้ทำการจัดสรรที่ดินและได้แบ่งแยกโฉนดที่ดินหรือหนังสือรับรองการทำประโยชน์เป็นแปลงย่อยตามแผนผังโครงการและวิธีการตามที่ได้รับอนุญาตแล้วผู้จัดสรรที่ดินประสงค์จะทำนิติกรรมอันก่อให้เกิดภาระผูกพันแก่ที่ดินที่จัดสรรให้ยื่นคำขอเป็นหนังสือพร้อมด้วยเอกสารหลักฐานต่อ กนอ.(๒) ให้ กนอ.พิจารณาตรวจสอบคำขอให้แล้วเสร็จภายในห้าวันทำการนับจากวันที่ กนอ. ได้รับคำขอพร้อมด้วยเอกสารหลักฐานที่เกี่ยวข้องโดยถูกต้องครบถ้วนเพื่อประกอบการพิจารณาและเสนอผลการพิจารณาต่อผู้ว่าการหรือผู้ซึ่งผู้ว่าการมอบหมาย(๓)เมื่อผู้ว่าการหรือผู้ซึ่งผู้ว่าการมอบหมายพิจารณาเห็นสมควรอนุญาตตามที่ผู้จัดสรรที่ดินมีคำขอแล้วให้ กนอ. ออกหนังสืออนุญาตแก่ผู้จัดสรรที่ดินไว้เป็นหลักฐาน พร้อมทั้งแจ้งผลการพิจารณาให้ผู้จัดสรรที่ดินและเจ้าพนักงานที่ดินจังหวัดหรือเจ้าพนักงานที่ดินจังหวัดสาขาทราบโดยเร็วทั้งนี้ หนังสืออนุญาตต้องระบุชื่อโครงการจัดสรรที่ดินเลขที่ใบอนุญาตทำการจัดสรรที่ดินเลขที่โฉนดที่ดินหรือหนังสือรับรองประโยชน์ประเภทหรือลักษณะการใช้ที่ดิน ประเภทนิติกรรมชื่อคู่กรณีและระยะเวลาในการก่อให้เกิดภาระผูกพันด้วย(๔)การทำนิติกรรมอันก่อให้เกิดภาระผูกพันแก่ที่ดินอันเป็นพื้นที่สาธารณูปโภคต้องเป็นไปตามหลักเกณฑ์และวิธีการ ดังนี้(๔.๑)ห้ามมิให้ผู้จัดสรรที่ดินทำนิติกรรมอันก่อให้เกิดภาระผูกพันแก่ที่ดินอันเป็นพื้นที่สาธารณูปโภคและที่ดินที่ใช้เพื่อบริการสาธารณะโดยการจดทะเบียนจำนองสิทธิอาศัย สิทธิเหนือพื้นดินสิทธิเก็บกิน หรือภาระติดพันในอสังหาริมทรัพย์(๔.๒)การทำนิติกรรมอันก่อให้เกิดภาระผูกพันแก่ที่ดินอันเป็นพื้นที่สาธารณูปโภคและที่ดินที่ใช้เพื่อบริการสาธารณะโดยการจดทะเบียนภาระจำยอมให้แก่อสังหาริมทรัพย์อื่นต้องเป็นถนนหรือทางเท้าเท่านั้น(๔.๓)การทำนิติกรรมอันก่อให้เกิดภาระผูกพันแก่ที่ดินที่ใช้เพื่อบริการสาธารณะโดยการให้เช่าก.การให้เช่าที่ดินที่ใช้เพื่อบริการสาธารณะต้องเป็นการเช่าที่ไม่ขัดหรือแย้งกับลักษณะการให้บริการหรือการให้สิ่งอำนวยความสะดวกในโครงการจัดสรรที่ดินที่กำหนดไว้ในโครงการซึ่งได้รับอนุญาตจากผู้ว่าการหรือผู้ซึ่งผู้ว่าการมอบหมายหรือสัญญาจะซื้อจะขายหรือเอกสารโฆษณาข.เมื่อผู้ว่าการหรือผู้ซึ่งผู้ว่าการมอบหมายได้อนุญาตให้เช่าแล้ว ต่อมามีการขออนุญาตให้เช่ากับคู่กรณีใหม่โดยยังอยู่ในระยะเวลาสัญญาเช่าเดิมผู้จัดสรรที่ดินต้องแสดงหลักฐานว่าสัญญาเช่าเดิมได้ระงับไปแล้วผู้ว่าการหรือผู้ซึ่งผู้ว่าการมอบหมายจึงจะอนุญาตให้เช่าได้ค.เมื่อผู้ว่าการหรือผู้ซึ่งผู้ว่าการมอบหมายได้อนุญาตให้เช่าแล้ว ต่อมาผู้เช่าจะให้เช่าช่วงหรือโอนสิทธิการเช่าตามที่กำหนดไว้ในสัญญาเช่าซึ่งได้มีการตกลงให้ผู้เช่าสามารถให้เช่าช่วงหรือโอนสิทธิการเช่าได้การให้เช่าช่วงหรือโอนสิทธิการเช่าดังกล่าวไม่ถือว่าเป็นกรณีที่ผู้จัดสรรที่ดินทำนิติกรรมอันก่อให้เกิดภาระผูกพันและให้ผู้เช่าดำเนินการได้โดยไม่ต้องได้รับอนุญาตจากผู้ว่าการหรือผู้ซึ่งผู้ว่าการมอบหมายแต่ทั้งนี้ผู้จัดสรรที่ดินจะต้องแจ้งการให้เช่าช่วงหรือโอนสิทธิการเช่านั้นให้กนอ. ทราบด้วย(๔.๔)ผู้จัดสรรที่ดินที่ประสงค์จะทำนิติกรรมอันก่อให้เกิดภาระผูกพันแก่ที่ดินอันเป็นพื้นที่สาธารณูปโภคในพื้นที่ที่ได้รับอนุญาตให้จัดสรรที่ดินแล้วให้ผู้จัดสรรที่ดินนั้นแจ้งความประสงค์ดังกล่าวต่อผู้ประกอบการในพื้นที่ที่ได้รับอนุญาตให้จัดสรรที่ดินนั้นก่อนและต้องได้รับความยินยอมจากผู้ประกอบการในพื้นที่ที่ได้รับอนุญาตให้จัดสรรที่ดินนั้นด้วย(๕) การก่อภาระผูกพันในที่ดินหรือที่ดินพร้อมสิ่งปลูกสร้างโดยการจำนองวงเงินจำนองอย่างสูงต้องไม่เกินราคาประเมินแห่งทรัพย์สินที่จำนองนั้นสำหรับที่ดินให้ยึดถือตามราคาประเมินทุนทรัพย์เพื่อเรียกเก็บค่าธรรมเนียมในการจดทะเบียนสิทธิและนิติกรรมในอสังหาริมทรัพย์ตามประมวลกฎหมายที่ดินส่วนสิ่งปลูกสร้างให้ผู้ขอจัดสรรที่ดินแสดงต้นทุนการก่อสร้างตามความเป็นจริงโดยแยกดังนี้(๕.๑) กรณีที่ดินเปล่าวงเงินจำนองอย่างสูงต้องไม่เกินราคาประเมินที่ดินที่ใช้ในการจดทะเบียนสิทธิและนิติกรรมของกรมที่ดินหรือราคาที่คณะกรรมการกำหนดหรือเห็นชอบ(๕.๒) กรณีที่ดินพร้อมสิ่งปลูกสร้างวงเงินจำนองอย่างสูงต้องไม่เกินราคาประเมินที่ดินที่ใช้ในการจดทะเบียนสิทธิและนิติกรรมของกรมที่ดินรวมกับราคาสิ่งปลูกสร้างตามราคาประเมินสิ่งปลูกสร้างของ กนอ.หรือราคาที่คณะกรรมการกำหนดหรือเห็นชอบ(๕.๓) ราคาที่คณะกรรมการกำหนดหรือเห็นชอบ หมายถึงราคาจากแหล่งข้อมูลที่สามารถนำมาประมวลเพื่อใช้ประกอบการพิจารณาวงเงินที่จะอนุญาตให้จำนองดังต่อไปนี้(ก)ราคาจำหน่ายของที่ดินที่ขอจำนองซึ่งแสดงไว้ในเอกสารโครงการและวิธีการจัดสรรที่ดิน(ข) ราคาจำหน่ายของที่ดินที่ขอจำนองซึ่งปรากฏในเอกสารโฆษณาหรือประชาสัมพันธ์โครงการจัดสรรที่ดิน(ค)ราคาที่ดินที่ธนาคารพาณิชย์หรือสถาบันการเงินได้ประเมินเพื่อเป็นฐานในการอนุมัติสินเชื่อ(ง)ราคาที่บริษัทประเมินกลางที่เป็นสมาชิกของสมาคมผู้ประเมินค่าทรัพย์สินแห่งประเทศไทยและได้รับอนุญาตให้ประเมินค่าทรัพย์สินโดยคณะกรรมการกำกับหลักทรัพย์และตลาดหลักทรัพย์เป็นผู้รับรองในกรณีที่ราคาตาม (ก) - (ง)ไม่ใกล้เคียงหรือไม่สอดคล้องกัน ให้ กนอ.พิจารณาแต่งตั้งผู้แทนไปตรวจสอบและพิจารณาใช้ราคาที่ดินโดยการเทียบเคียงกับที่ดินแปลงที่มีลักษณะและสภาพสาธารณูปโภคใกล้เคียงกัน(๖) ผู้รับจำนองต้องยินยอมเฉลี่ยหนี้และรับชำระหนี้เป็นรายโฉนดที่ดินหรือหนังสือรับรองการทำประโยชน์แปลงย่อยโดยถือว่าที่ดินแปลงย่อยแต่ละแปลงเป็นประกันหนี้จำนองเฉพาะส่วนตามวงเงินที่ระบุไว้ในโฉนดที่ดินหรือหนังสือรับรองการทำประโยชน์แปลงย่อยและผู้รับจำนองยินยอมให้ผู้จำนองไถ่ถอนหรือปลอดจำนองเป็นรายโฉนดที่ดินหรือหนังสือรับรองการทำประโยชน์แปลงย่อยได้(๗)ผู้จัดสรรที่ดินต้องจัดการให้ที่ดินแปลงย่อยปลอดภาระผูกพันก่อนจดทะเบียนสิทธิและนิติกรรมโอนที่ดินแก่ผู้ซื้อที่ดินจัดสรร(๘)ห้ามมิให้ทำนิติกรรมอันก่อให้เกิดภาระผูกพันแก่ที่ดินจัดสรรที่ได้ทำสัญญาจะซื้อจะขายกับผู้ซื้อที่ดินที่จัดสรรแล้วเว้นแต่มีข้อตกลงยกเว้นไว้ในสัญญาจะซื้อจะขายหรือมีหนังสือยินยอมจากผู้ซื้อที่ดินจัดสรรให้ทำนิติกรรมประเภทจำนองได้(๙) เงื่อนไขอื่น ๆ ตามที่ กนอ.เห็นสมควรเพื่อประโยชน์แก่ผู้ซื้อที่ดินที่จัดสรรหมวด๕การดำเนินการให้บริการสิ่งอำนวยความสะดวกและบริการอื่นแก่ผู้ประกอบกิจการในนิคมอุตสาหกรรม ข้อ ๑๘ การให้บริการสิ่งอำนวยความสะดวกและบริการอื่นแก่ผู้ประกอบกิจการในนิคมอุตสาหกรรมให้เป็นไปตามเงื่อนไขที่กนอ. กำหนด หรือตามสัญญาหรือข้อตกลงที่ผู้จัดสรรที่ดินทำไว้กับ กนอ.หมวด๖การจัดการดูแลบำรุงรักษาระบบสาธารณูปโภคและสิ่งอำนวยความสะดวก ข้อ ๑๙ ระบบสาธารณูปโภคและสิ่งอำนวยความสะดวกที่ผู้จัดสรรที่ดินได้จัดให้มีขึ้นเพื่อการจัดสรรที่ดินตามแผนผังและโครงการที่ได้รับอนุญาตเช่น ถนน ทางเท้า สวนสาธารณะต้องจดทะเบียนภาระจำยอมต่อพนักงานเจ้าหน้าที่เพื่อประโยชน์แก่ที่ดินจัดสรรให้ผู้จัดสรรที่ดิน หรือ กนอ. แล้วแต่กรณีมีหน้าที่บำรุงรักษาระบบสาธารณูปโภคและสิ่งอำนวยความสะดวกตามวรรคหนึ่งให้คงสภาพดังเช่นที่ได้จัดทำขึ้นนั้นต่อไปและจะกระทำการใดอันเป็นเหตุให้ประโยชน์แห่งภาระจำยอมลดไปหรือเสื่อมความสะดวกมิได้ทั้งนี้ ตามเงื่อนไขท้ายใบอนุญาตหรือข้อตกลงหรือสัญญาที่ผู้จัดสรรที่ดินทำไว้กับกนอ.ข้อ ๒๐ กรณีผู้จัดสรรที่ดินซึ่งมีหน้าที่ดูแลบำรุงรักษาระบบสาธารณูปโภคและสิ่งอำนวยความสะดวกตามข้อ ๑๙ กระทำการใด ๆอันเป็นเหตุให้ประโยชน์แห่งภาระจำยอมลดไป หรือเสื่อมความสะดวกหรือกระทำการอย่างหนึ่งอย่างใดให้ผิดไปจากแผนผัง โครงการหรือวิธีการจัดสรรที่ดินที่ได้รับอนุญาตจากผู้ว่าการหรือผู้ซึ่งผู้ว่าการมอบหมายให้ กนอ. สั่งให้ผู้จัดสรรที่ดินระงับการกระทำนั้นและให้จัดการดูแลบำรุงรักษาสาธารณูปโภค และสิ่งอำนวยความสะดวกให้คงสภาพดังเช่นที่ได้จัดทำขึ้นหรือดำเนินการตามแผนผังโครงการหรือวิธีการจัดสรรที่ดินที่ได้รับอนุญาตจากผู้ว่าการหรือผู้ซึ่งผู้ว่าการมอบหมายภายในระยะเวลาที่กำหนดหมวด๗การจัดเก็บค่าใช้จ่ายในการบำรุงรักษาระบบสาธารณูปโภคและสิ่งอำนวยความสะดวก ข้อ ๒๑ การจัดเก็บเงินค่าใช้จ่ายในการบำรุงรักษาและจัดการสาธารณูปโภคและสิ่งอำนวยความสะดวกต่างๆ ในนิคมอุตสาหกรรมให้เป็นไปตามที่ กนอ. ประกาศกำหนดโดยความเห็นชอบของคณะกรรมการหมวด๘การยกเลิกการจัดสรรที่ดิน ข้อ ๒๒ กรณีผู้จัดสรรที่ดินประสงค์จะยกเลิกการจัดสรรที่ดินให้ยื่นคำขอต่อ กนอ. ตามแบบที่ กนอ. กำหนดการขอยกเลิกการจัดสรรที่ดินให้เป็นไปตามหลักเกณฑ์วิธีการและเงื่อนไขที่กนอ. กำหนดข้อ ๒๓ ให้ กนอ.ปิดประกาศคำขอยกเลิกการจัดสรรที่ดินไว้ในที่เปิดเผย ณ สำนักงานนิคมอุตสาหกรรมสำนักงานของผู้จัดสรรที่ดิน สำนักงานที่ดินจังหวัดหรือสำนักงานที่ดินสาขาบริเวณที่ดินที่ทำการจัดสรร ที่ว่าการอำเภอ ที่ทำการองค์การบริหารส่วนตำบลการปิดประกาศตามวรรคหนึ่งให้มีกำหนดหกสิบวันนับแต่วันที่ปิดประกาศและให้ผู้จัดสรรที่ดินประกาศในหนังสือพิมพ์ซึ่งแพร่หลายในท้องถิ่นนั้นไม่น้อยกว่าเจ็ดวันและแจ้งเป็นหนังสือให้ผู้ซื้อที่ดินจัดสรรทราบด้วยข้อ ๒๔ ให้ผู้ซึ่งมีประโยชน์เกี่ยวข้องกับการจัดสรรที่ดินที่ประสงค์จะคัดค้านคำขอยกเลิกการจัดสรรที่ดินยื่นคำคัดค้านต่อกนอ. ภายในสามสิบวันนับแต่วันครบกำหนดปิดประกาศตามข้อ ๒๒ถ้าไม่มีผู้ใดคัดค้านภายในกำหนดเวลาตามวรรคหนึ่งให้ส่วนงานเจ้าของเรื่องเสนอเรื่องให้ผู้ว่าการหรือผู้ซึ่งผู้ว่าการมอบหมายสั่งยกเลิกการจัดสรรที่ดินนั้นสำหรับกรณีผู้ซื้อที่ดินจัดสรรคัดค้าน ให้ กนอ.ยกเลิกเรื่องขอยกเลิกการจัดสรรที่ดินนั้นส่วนกรณีหากมีผู้คัดค้านแต่มิใช่ผู้ซื้อที่ดินจัดสรรให้ กนอ. เสนอคำขอยกเลิกการจัดสรรที่ดินและคำคัดค้านให้ผู้ว่าการพิจารณา ทั้งนี้คำวินิจฉัยของผู้ว่าการให้เป็นที่สุดข้อ ๒๕ เมื่อผู้ว่าการหรือผู้ซึ่งผู้ว่าการมอบหมายสั่งยกเลิกการจัดสรรที่ดินแล้วใบอนุญาตที่ได้ออกตามข้อบังคับนี้ ให้เป็นอันยกเลิกบทเฉพาะกาล ข้อ ๒๖ บรรดาคำขออนุมัติหรืออนุญาตที่อยู่ระหว่างการพิจารณาของกนอ. ในวันที่ข้อบังคับนี้ใช้บังคับให้ถือว่าเป็นคำขออนุญาตดำเนินการจัดสรรที่ดินหรือเปลี่ยนแปลงการจัดสรรที่ดินตามข้อบังคับนี้โดยอนุโลมในกรณีที่คำขออนุมัติ อนุญาตดังกล่าวมีข้อแตกต่างไปจากคำขออนุมัติอนุญาตตามข้อบังคับนี้ให้ กนอ.มีอำนาจสั่งให้แก้ไขเพิ่มเติมได้ตามความจำเป็นเพื่อให้การเป็นไปตามข้อบังคับนี้ประกาศณ วันที่ ๑๔ พฤษภาคม พ.ศ. ๒๕๕๓ประสานตันประเสริฐประธานกรรมการการนิคมอุตสาหกรรมแห่งประเทศไทยปริยานุช/ผู้จัดทำ๑กรกฎาคม ๒๕๕๓นันท์นภัสร์/ตรวจ๑กรกฎาคม ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๗๘ ง/หน้า ๑๔๔/๒๓ มิถุนายน ๒๕๕๓